Θεσσαλονίκη, 03/06/2025

**Η Lidl Ελλάς συνεχίζει τη δέσμευσή της για ένα καλύτερο αύριο με τη δράση εθελοντικού καθαρισμού στα κέντρα logistics της**

**Μέσω της ετήσιας ανοιχτής εθελοντικής δράσης της εταιρείας, οι εργαζόμενοί της συμμετείχαν στις εκστρατείες καθαρισμού σε περιοχές όπου διαθέτει κέντρα logistics, συμβάλλοντας στην προστασία του περιβάλλοντος μέσα από την πρωτοβουλία "Plastic Free Greece".**

Η **Lidl Ελλάς** συνεχίζει ακούραστα να επενδύει σε πράξεις με νόημα, δίνοντας ζωή στη δέσμευσή της για ένα καλύτερο αύριο. Στο πλαίσιο της πρωτοβουλίας **Plastic Free Greece**, που υλοποιείται σε συνεργασία με το **Κοινωφελές Ίδρυμα Αθανάσιος Κ. Λασκαρίδης**, υπό την αιγίδα του **Υπουργείου Τουρισμού** και ενταγμένη στην εθνική εκστρατεία **«Ελλάδα Χωρίς Πλαστικά Μίας Χρήσης» του Υπουργείου Περιβάλλοντος και Ενέργειας**, η **Lidl Ελλάς** γράφει το δικό της κεφάλαιο αλλαγής, με επίκεντρο τη βιωσιμότητα και τη συλλογική προσφορά.

Η πρωτοβουλία διανύει ήδη τον 6ο χρόνο ζωής της, έχοντας αφήσει πίσω της ουσιαστικά αποτελέσματα και αμέτρητα παραδείγματα ευαισθητοποίησης. Μετά την έναρξη της φετινής δράσης από την **Άνδρο**, τον πρώτο **Plastic Free Greece Προορισμό**, η **Lidl Ελλάς** προχώρησε με αποφασιστικότητα στην καθιερωμένη ανοιχτή εθελοντική της δράση, ενεργοποιώντας τους ίδιους τους εργαζομένους της στις περιοχές όπου βρίσκονται τα κέντρα logistics της.

Περισσότεροι από 100 εθελοντές – εργαζόμενοι και τα παιδιά τους αφιέρωσαν τον χρόνο, την ενέργεια και την καρδιά τους σε αυτή τη σημαντική αποστολή: να καθαρίσουν, να προστατέψουν, να εμπνεύσουν. Πιο συγκεκριμένα, επισκέφθηκαν τα Καλύβια Θορικού Αττικής (παραλία Άγιος Νικόλαος, Λαγονήσι), τη Θεσσαλονίκη (ΒΙ.ΠΕ. Σίνδου, Δήμος Δέλτα – παραλία), τα Τρίκαλα (όχθη Πηνειού, Διαλεκτό) και την Πάτρα (παραλία Πλαζ ΕΟΤ).

Ο αντίκτυπος ήταν ουσιαστικός. Συνολικά, 7.091,5 κιλά απορριμμάτων απομακρύνθηκαν από φυσικά τοπία, αφήνοντας πίσω τους όχι μόνο καθαρότερες ακτές, αλλά και ένα ισχυρό μήνυμα περιβαλλοντικής συνείδησης.

Αναλυτικά στοιχεία:

* Θεσσαλονίκη: 380 κιλά απορριμμάτων – κυρίως πλαστικά μπουκάλια
* Αττική: 55 κιλά απορριμμάτων – κυρίως μικρά πλαστικά κομμάτια
* Τρίκαλα: 6.630 κιλά απορριμμάτων – κυρίως πλαστικά μπουκάλια
* Πάτρα: 26,5 κιλά απορριμμάτων – κυρίως αποτσίγαρα

Κάθε σακούλα που γέμισε, κάθε βήμα πάνω στην άμμο, κάθε παιδικό χαμόγελο και κάθε χειραψία συνεργασίας, είναι η απόδειξη ότι η αλλαγή δεν έρχεται μόνη της. Η **Lidl Ελλάς** δεν σταματά να ονειρεύεται και να δρα για ένα βιώσιμο μέλλον. Με πράξεις που μιλούν δυνατά και με ανθρώπους που κάνουν τη διαφορά.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)